รถไฟฟ้า มาหานะเธอ
รางวัลที่ภาพยนตร์เรื่อง "รถไฟฟ้า มาหานะเธอ" ได้รับ คือสาขาภาพยนตร์ยอดเยี่ยม จาก 2 สถาบันคือรางวัลขวัญใจสื่อมวลชนและท็อปอวอร์ด 2009 รวมถึงยังได้รับรางวัล ภาพยนตร์ยอดนิยมจากสตาร์พิกส์อวอร์ด ส่วนในด้านรางวัลการแสดง คริส หอวัง ได้รับรางวัลประเภทนักแสดงหญิงยอดเยี่ยมจากหลายสถาบัน และรางวัลพิเศษภาพยนตร์ทำเงินสูงสุดแห่งปี จากรางวัลชมรมวิจารณ์บันเทิง ส่วนรายละเอียดรางวัลอื่นที่ได้รับการเสนอชื่อเข้าชิงและที่ได้รับรางวัล ตามตารางด้านล่าง
กัญญกร พินิจ
กัญญกร พินิจ ชื่อเล่น เตย เกิดวันที่ (30 เมษายน พ.ศ. 2530) เดิมชื่อสุพิชา พินิจ เจ้าของตำแหน่งรองมิสทีนไทยแลนด์ 2004 เคยออกอัลบั้มร่วมกับเพื่อนๆกลุ่มมิสทีนไทยแลนด์แก๊งค์ในปี 2005 โดยเตยเป็นตัวแทนของสาวหวานซ่อนเปรี้ยวเจ้าของบทเพลง "ใช่หรือเปล่า" เตยจบการศึกษาระดับปริญญาตรี คณะนิเทศศาสตร์ มหาวิทยาลัยรังสิต ปัจจุบันเป็นนักแสดงในสังกัดสถานีโทรทัศน์สีกองทัพบกช่อง 7 มีผลงานเรื่องแรกคือเรือนซ่อนรัก